
Parlamentul  României

Camera  Deputaţilor

Comisia pentru industrii si servicii








    Bucureşti, 20.02.2003









     Nr.23/39/2003

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind aprobarea Ordonanţei Guvernului nr.15/2003 pentru completarea Legii nr.26/1990 privind registrul comerţului, transmis cu adresa nr.20 din 3 februarie 2003, înregistrat sub nr.23/39/2003 din 6 februarie 2003.



În raport de conţinutul şi obiectul său, proiectul de lege face parte din categoria legilor ordinare.

PREŞEDINTE,

István Antal

            Nr.23/39/2003

RAPORT

asupra proiectului de Lege privind aprobarea Ordonanţei Guvernului nr.15/2003 pentru completarea Legii nr.26/1990 

privind registrul comerţului



În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată, spre dezbatere în fond, cu proiectul de Lege privind aprobarea Ordonanţei Guvernului nr.15/2003 pentru completarea Legii nr.26/1990 privind registrul comerţului, transmis cu adresa nr.20 din 3 februarie 2003, înregistrat sub nr.23/39/2003.



Cu adresa nr.162/30.01.2003, Consiliul Legislativ avizează favorabil proiectul ordonanţei Guvernului.



Obiectul de reglementare al prezentei ordonanţe îl constituie completarea art.39 din Legea nr.26/1990 privind registrul comerţului, cu un nou alineat.



Acest alineat se referă la acordul dat de Autoritatea competentă în cazul în care se solicită înmatricularea unei firme care, prin cuvintele sau sintagmele folosite precum "naţional", "român", "institut", este de natură să imprime persoanei juridice respective caracterul de instituţie publică ori de interes public, naţional sau local.


Potrivit prevederilor art.60 din Regulamentul Camerei Deputaţilor, membrii comisiei au dezbătut proiectul de lege în şedinţa din 19 februarie 2003.



După dezbateri s-a hotărât, cu unanimitate de voturi, ca proiectul de Lege privind aprobarea Ordonanţei Guvernului nr.15/2003 pentru completarea Legii nr.26/1990 privind registrul comerţului, să fie supus spre dezbatere şi adoptare în plenul Camerei Deputaţilor în forma prezentată de iniţiator.



La lucrările comisiei au fost prezenţi 23 deputaţi din totalul de 26 membri ai comisiei.



Proiectul de lege face parte din categoria legilor ordinare, potrivit prevederilor art.74 alin.(2) din Constituţia României.

               PREŞEDINTE,                                          SECRETAR,

                 István Antal                                           Cristian Buzea

Expert,

Viorela Gondoş

